เทศบัญญัติเทศบาลตำบลบ้านดู่เทศบัญญัติเทศบาลตำบลบ้านดู่เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตเทศบาลตำบลบ้านดู่อำเภอเมืองเชียงราย จังหวัดเชียงรายพ.ศ. ๒๕๕๙ อาศัยอำนาจตามความในมาตรา๑๐ (๒) แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕ และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลตำบลบ้านดู่โดยความเห็นชอบของสภาเทศบาลตำบลบ้านดู่ ผู้ว่าราชการจังหวัดเชียงรายคณะกรรมการควบคุมอาคาร และได้รับอนุมัติจากรัฐมนตรีว่าการกระทรวงมหาดไทยจึงออกเทศบัญญัติไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลตำบลบ้านดู่เรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเทศบาลตำบลบ้านดู่ อำเภอเมืองเชียงราย จังหวัดเชียงราย พ.ศ.๒๕๕๙ข้อ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในข้อบัญญัตินี้บริเวณที่ ๑ และ บริเวณที่ ๒ หมายความว่า พื้นที่บริเวณตามที่กำหนดไว้ในข้อ ๑ แห่งกฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านดู่ตำบลนางแล ตำบลแม่ข้าวต้ม ตำบลริมกก ตำบลรอบเวียง ตำบลเวียง ตำบลท่าสายและตำบลสันทราย อำเภอเมืองเชียงราย และตำบลเวียงเหนือ และตำบลเวียงชัย อำเภอเวียงชัยจังหวัดเชียงราย พ.ศ. ๒๕๔๗ เว้นแต่บริเวณที่ ๓บริเวณที่ ๓ หมายความว่า พื้นที่บริเวณ ดังต่อไปนี้ทิศเหนือ จดเส้นขนานระยะ๓๐๐ เมตร กับเขตถนนทางเข้าท่าอากาศยานนานาชาติเชียงราย ฟากเหนือทิศตะวันออก จดเส้นขนานระยะ๖๐๐ เมตร กับเขตทางหลวงแผ่นดินหมายเลข ๑ ฟากตะวันออกทิศใต้ จดเขตถนนทางเข้าท่าอากาศยานนานาชาติเชียงรายฟากเหนือทิศตะวันตก จดเขตทางหลวงแผ่นดินหมายเลข๑ ฟากตะวันออกทั้งนี้ตามแผนที่ท้ายเทศบัญญัตินี้ข้อ๔ ให้กำหนดพื้นที่บางส่วนในเขตเทศบาลตำบลบ้านดู่อำเภอเมืองเชียงราย จังหวัดเชียงราย ภายในบริเวณแนวเขตตามแผนที่ท้ายเทศบัญญัตินี้เป็นบริเวณห้ามก่อสร้างอาคารชนิดและประเภท ดังต่อไปนี้(๑)ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดไว้ในข้อ ๒แห่งกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านดู่ ตำบลนางแล ตำบลแม่ข้าวต้ม ตำบลริมกกตำบลรอบเวียง ตำบลเวียง ตำบลท่าสาย และตำบลสันทราย อำเภอเมืองเชียงรายและตำบลเวียงเหนือ และตำบลเวียงชัย อำเภอเวียงชัย จังหวัดเชียงราย พ.ศ. ๒๕๔๗(๒)ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน๘,๐๐๐ ตารางเมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกัน เพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๘,๐๐๐ ตารางเมตรเว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ ๒ (๒) (ข) ๑๓ ๔ ๕ ๖ ๗ ๘ ๙ และ ๑๐ แห่งกฎกระทรวงกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลบ้านดู่ ตำบลนางแล ตำบลแม่ข้าวต้ม ตำบลริมกกตำบลรอบเวียง ตำบลเวียง ตำบลท่าสาย และตำบลสันทราย อำเภอเมืองเชียงรายและตำบลเวียงเหนือ และตำบลเวียงชัย อำเภอเวียงชัย จังหวัดเชียงราย พ.ศ. ๒๕๔๗ และต้องมีระยะแนวศูนย์กลางปากทางเข้าออกของรถยนต์อยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไป ไม่น้อยกว่า ๑๕๐ เมตรข้อ๕ ภายในพื้นที่กำหนดตามข้อ ๔ห้ามบุคคลใดดัดแปลง หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ๖ อาคารที่มีอยู่แล้วภายในบริเวณพื้นที่ที่กำหนดตามข้อ๔ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดให้ข้อ๔ข้อ๗ ให้นายกเทศมนตรีตำบลบ้านดู่เป็นผู้รักษาการตามเทศบัญญัตินี้ประกาศ ณ วันที่ ๘มกราคม พ.ศ. ๒๕๕๙พัฒนพงษ์ โพธิ์เกตุนายกเทศมนตรีตำบลบ้านดู่[เอกสารแนบท้าย]๑. แผนที่ท้ายเทศบัญญัติเทศบาลตำบลบ้านดู่เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในเทศบาลตำบลบ้านดู่อำเภอเมืองเชียงราย จังหวัดเชียงราย พ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๒๕ มกราคม ๒๕๕๙วริญา/ตรวจ๒๙ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘ ง/หน้า ๔๖/๒๒ มกราคม ๒๕๕๙